CELEX: 22019D0920
Language: et
Date: 2019-05-23 00:00:00
Title: AKV-ELi ministrite nõukogu otsus nr 1/2019, 23. mai 2019, AKV-ELi suursaadikute komiteele AKV-ELi koostöölepingu artikli 95 lõike 4 kohaste üleminekumeetmete vastuvõtmise otsuse tegemise volituste delegeerimise kohta [2019/920]

5.6.2019   
               
               
                  ET
               
               
                  Euroopa Liidu Teataja
               
               
                  L 146/114
               
            
         AKV-ELi MINISTRITE NÕUKOGU OTSUS nr 1/2019,
         23. mai 2019,
         AKV-ELi suursaadikute komiteele AKV-ELi koostöölepingu artikli 95 lõike 4 kohaste üleminekumeetmete vastuvõtmise otsuse tegemise volituste delegeerimise kohta [2019/920]
         AKV-ELi MINISTRITE NÕUKOGU,
         võttes arvesse ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahelist koostöölepingut, (1) eriti selle artikli 15 lõiget 4,
         ning arvestades järgmist:
         
                     (1)
                  
                  
                     Ühelt poolt Aafrika, Kariibi mere ja Vaikse ookeani piirkonna riikide rühma (AKV) ning teiselt poolt Euroopa Ühenduse ja selle liikmesriikide vahelist koostöölepingut („AKV-ELi koostööleping“) kohaldatakse kuni 29. veebruarini 2020.
                  
               
                     (2)
                  
                  
                     Septembris 2018 alustati kooskõlas AKV-ELi koostöölepingu artikli 95 lõike 4 esimese lõiguga läbirääkimisi uue AKV-ELi koostöölepingu sõlmimiseks. Juhuks, kui uus leping ei ole kehtiva õigusraamistiku aegumise kuupäevaks kohaldamiseks valmis, tuleb vastu võtta üleminekumeetmed.
                  
               
                     (3)
                  
                  
                     AKV-ELi koostöölepingu artikli 95 lõike 4 teise lõigu kohaselt võib ministrite nõukogu vastu võtta üleminekumeetmed, mida võib vaja minna enne uue lepingu jõustumist.
                  
               
                     (4)
                  
                  
                     AKV-ELi koostöölepingu artikli 15 lõike 4 kohaselt võib AKV-ELi ministrite nõukogu võtta vastu otsuse, et delegeerida volitused, sealhulgas üleminekumeetmete kohta otsuse tegemiseks, AKV-ELi suursaadikute komiteele.
                  
               
                     (5)
                  
                  
                     AKV-ELi ministrite nõukogu iga-aastane korraline kohtumine toimub 23.–24. mail 2019 Brüsselis. Üleminekumeetmeid ei ole kokku lepitud ja AKV-ELi ministrite nõukogu ei saa neid seega korralisel kohtumisel vastu võtta. Kuna enne AKV-ELi koostöölepingu kehtivuse lõppemist ei ole rohkem AKV-ELi ministrite nõukogu kohtumisi ette nähtud, on selleks, et üleminekumeetmete kohta saaks otsuse teha õigeks ajaks, vaja delegeerida AKV-ELi koostöölepingu artikli 95 lõike 4 kohaste üleminekumeetmete vastuvõtmise otsuse tegemine AKV-ELi suursaadikute komiteele,
                  
               ON VASTU VÕTNUD KÄESOLEVA OTSUSE:
         
            Artikkel 1
            AKV-ELi koostöölepingu artikli 15 lõike 4 kohaselt delegeeritakse AKV-ELi suursaadikute komiteele võimalike uue lepingu jõustumiseni vajaminevate AKV-ELi koostöölepingu artikli 95 lõike 4 kohaste üleminekumeetmete vastuvõtmise otsuse tegemisega seotud volitused.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 23. mai 2019
            
               
                  AKV-ELi ministrite nõukogu nimel
               
               
                  eesistuja
               
               Tjekero TWEYA
            
         
         
            (1)  EÜT L 317, 15.12.2000, lk 3.